OpenLLM-France/wikimedia huggingface dataset:
# Charles Philippe Leblond

Charles Philippe Leblond (Lille, 1910eko otsailaren 5a - Montreal, 2007ko apirilaren 10a) Kanadako biologoa izan zen.
Parisko Sorbona eta Kanadako McGill unibertsitateetan ikasi zuen. 1946an erradioautografia bereizmena hobetu zuen L.F. Bélangerrekin batera. Argazki-emultsioa urtu eta ehun zati batera isuri zituzten, era horretan estalki mehe bat eratuz; estalki hura gogortu egiten zen hozterakoan eta argazki-xaflaren lana egiten zuen ehun hartako zati erradioaktiboentzat. Metodo hau oso erabilia izan zen zelulen ikerketetan gorputzean barna gaien arrastoak jarraitu ahal izateko, eta gaur egun elektroi mikroskopioan erabiltzen da. Leblonden saioek zalantzan ipini zuten garai hartan ziurtzat jotzen zen zelulei buruzko teoria asko. Zelulen jarduera, esate baterako, etengabea zela frogatu zuen, ez zuela geldialdirik izaten, orduan uste zen bezala. Nobel sarirako proposatua izatez gainera, ohorezko sari eta domina ugari bereganatu zituen, besteak beste Gairdner Fundazioaren Meritu saria eta Kanadako Errege Elkartearen Flavelle domina. 1948az geroztik Anatomiako irakaslea izan da McGill Unibertsitatean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2959999
# Charles Renouvier

Charles Bernard Renouvier (Montpellier, 1815eko urtarrilaren 1a - Prades, 1903ko irailaren 1a) frantses filosofo bat izan zen.

## Lanak

* Manuel de philosophie moderne (1842)
* Manuel de philosophie ancienne (1844, 2 lib.)
* Manuel républicain de l'homme et du citoyen (1848 in-18)
* Essais de critique générale (1854-64, 4 lib.). I. Traité de logique générale et de logique formelle. II. Traité de psychologie rationnelle d'après les principes du criticisme
* Uchronie. Utopie dans l'Histoire (1857)
* Science de la morale (1869, 2 lib)
* L'Année philosophique (1868 et 1869, 2 lib.)
* Petit traité de morale à l'usage des Écoles Primaires laïques (1882)
* Esquisse d'une classification systématique des doctrines philosophiques (1885-86)
* Philosophie analytique de l'histoire (1896-97)
* Histoire et solution des problèmes métaphysiques (1901)
* Victor Hugo : Le Poète (1893)
* Nouvelle Monadologie avec Louis Prat (1898)
* Victor Hugo : Le Philosophe (1900)
* Les Dilemmes de la métaphysique pure (1901).
* Le Personnalisme (1903)
* Les derniers entretiens (1904)
* Critique de la doctrine de Kant (1906)
* Correspondance avec Ch. Secrétan (1910)

## Ikus, gainera

* Datuak: Q220856
* Multimedia: Charles Renouvier / Q220856
# Cipriano Castro

José Cipriano Castro Ruiz (1858ko urriaren 12a - 1924ko abenduaren 4a) Venezuelako goi mailako kargu militarra, politikaria eta Venezuelako presidentea 1899tik 1908ra bitartean izan zen. Herrialdea gobernatu zuen Andeetako Táchira estatuko lehen gizona izan zen, eta hurrengo 46 urteetan herrialdea gobernatu zuten Andeetako Táchira estatuko bost militar indartsuetako lehena izan zen.
* Datuak: Q469575
* Multimedia: Cipriano Castro / Q469575
# Cipriano Olaso

Cipriano Olaso (Iruñea, 1868ko irailaren 16a - ib., 1930eko azaroaren 15a) nafar apaiz bat izan zen

## Bizitza

Iruñea eta Toledon ikasi ondoren, azken hiri horretan 1893an Teologian lizentziatu zen. Iruñera itzuli eta 1894ko Erromarako langileen erromesaldian parte hartu zuen.
Iruñeko Apaiztegiko irakasle izan zen. Ikastetxeko horretako arduradun eta ondoren zuzendaria ere izan zen, bai eta Gaueko Gurtzearen ikastetxearen zuzendari orde eta zuzendaria ere. Tarsiziar Euskaristiarren sortzailea, Luistarren katekista eta zuzendaria ere izan zen, bai eta Iruñeko Batasun Apostolikoa eta San Frantzisko Xabierkoa Apaizgaien Elkartea ere sortu zituen.
Gaztelaniazko hainbat erlijio idazlan labur ere argitaratu zituen, bere heriotzaren ondorioz Apaiz Teologiaren Lekzioak idazlana amaitzeke utzi zuen. «Gloria. Amor...» kristau aldizkariaren sortzailea eta zuzendaria izan zen (1910, Iruñea), Iruñeko Bigarren Zabalgunean dagoen Iruñeko Diozesiko Apaiz Sekularren Batasun Apostolikoko zentrua ere sortu zuen.

## Kaleak

* Cipriano Olaso kalea, Iruñeko Bigarren Zabalgunea

## Erreferentziak

* ↑ Cipriano Olaso. 2011ko uztailaren 18a. Diario de Navarra (Gaztelaniaz)
* Datuak: Q25475643
# Cipriano Olaso kalea (Iruñea)

Cipriano Olaso kalea Nafarroako hiriburua den Iruñeko Bigarren Zabalgunean dagoen norantza bakarreko kale bat da.

## Izena

Izena Cipriano Olaso (1869-1930) iruindar apaizaren omenez darama.

## Kokapena

Aralar kalea eta Media Luna kalearen artean hedatzen da.
Pascual Madoz kalearekiko paraleloki doa.

## Kanpo estekak

* Datuak: Q25479527
# Cipriano Segundo Montesino

Cipriano Segundo Montesino Estrada (Valencia de Alcántara, Cáceres, 1817ko irailaren 26a - Madril, 1901eko abuztuaren 27a) ingeniari eta politikari espainiar bat izan zen. Zientzia Zehatz, Fisiko eta Naturalen Errege Akademiako kide izan zen, baita bertako presidenteorde ere urte luzez, geroago presidente, eta senatari, hark izendatuta. Espainiako senatuko presidenteorde izan zen.

## Familia eta hezkuntza

Aita Pablo Pedro Montesino Cáceres zuen (Fuente del Carnero, Zamora, 1781 – Madril, 1849), Valencia de Alcántarako medikua eta Extremadurako diputatua. Politikari liberal hori Ingalaterrara erbesteratu zen 1826an. Familia Jersey uhartean finkatu zen (Britainia Handia), eta pedagogo ospetsua izaten amaitu zuen.
Cipriano Parisko Arte eta Manufaktura Eskolako ingeniari zibila izan zen (École Centrale Paris) eta, lehenago, Arteen Kontserbatorioko Mekanika eta Fisikako katedraduna izan zen. Gainera, estatuko zein atzerriko hainbat elkarte zientifikotako kide izan zen, eta Lan Publikoetako zuzendari nagusia. Karlos III.aren Gurutze Handiaz saritu zuten. Gainera, idazlan eta argitalpen garrantzitsuen egilea izan zen.
Eladia Fernández de Espartero Blancorekin ezkondu zen, Victoriako II. dukesa eta Lutxanako II. kondesa. Suezko Kanaleko Nazioarteko Batzordeko Espainiaren kide izan zen.

## Burdinbidearen negozioan

Lanbideko bere kideen artean itzal handiko teknikaria zen. Espainiako lehen industria ingeniaria izan zen, baita 1855eko Burdinbidearen Legea prestatu zuenetako bat, bideen zuzendari nagusia zenean. Madrildik Zaragoza eta Alacanterako Burdinbide Konpainiak hura hautatu zuen eguneroko gaiak konpontzeko, Ignacio Bauer eta, gero, Gustavo Bauerren begirada zorrotzaren pean. 1899an, Segundo Montesinok utzi egin zuen konpainia horretako bere ardura.

## Erreferentziak

* ↑ Akademiako kideen zerrenda 1847. urtetik 2003ra
* ↑ Espainiako Historiako Errege Akademiako artikulua
* ↑ Cipriano Segundo Montesino en la Real Academia de Ciencias Pablo Pedro Montesino y Cáceres en http://dbe.rah.es
* ↑ D. Cipriano Segundo Montesinos Senador Del Reino. , 196-198 or..
* ↑ López-Morell, Miguel A. (2015), 420. or.

## Bibliografia

* López-Morell, Miguel A.. (2015). Rothschild. Una historia de poder e influencia en España. Madrid: Marcial Pons, Ediciones de Historia, S.A. ISBN 978-84-15963--59-2..

## Ikus, gainera

* Manuel Cortina
* José Manuel Collado
* Eugène Flachat
* Datuak: Q2973301
* Multimedia: Cipriano Segundo Montesino / Q2973301
# Cipriano Baratze

Cipriano Barace Mainz (Izaba, 1641eko maiatzaren 5a - Bolivia-Brasil, 1702ko irailaren 16a) apaiz jesuita eta misiolari nafarra izan zen.

## Bizitza

Jaioterrian lehen hezkuntza jaso ondoren, Valentziara joan zen Filosofia eta Teologia ikastera.
Jesusen Lagundian sarturik, Peru aldera bidaia egin zuen, eta Liman apaiztu zen 1673an. Handik, gaur egungo Boliviako iparraldean sartzeko agindu zioten, orduan europarrentzat ezezagunak ziren lurraldeetan. Han, bertako amerindiarrekin harremanak egin zituen, "moxo" etniakoak, gaurko Beni departamenduan misioak sortuz.
1687an, bestela, Trinidad hiria fundatu zuen, gaur egun Beniko hiriburua dena. 1702an erail zuten tribuko batzuek oihanean egindako erasoan, Bolivia eta Brasilen arteko mugan.
Gaur egun, Beniko abeltzainek "Fundación Cipriano Barace" sortu dute, globalizazioaren aurka.

## Kanpo estekak

* (Gaztelaniaz) Informazio zabala "Auñamendi" entziklopedian
* Datuak: Q532009
# Cipriano Isusi

Cipriano Isusi Alday (Galdames, 1898 – Sodupe, Gueñes, 1980) euskal politikari eta miliziano bat izan zen.

## Bizitza

Cipriano Isusi Alday Galdamesen jaio zen 1898an, Espainiako Gerra Zibilean Eusko Gudarostean borrokatu zen euskal milizianoa zen.
Euskal abertzalea zenez eta Euskadiren eta Errepublikaren alde borrokatu zenez, Gerra Zibilean nazionalek bera eta bere familia osoa etxetik bota zituzten (emaztea haurdun egonik), Castaños auzoko (Galdames) familia-baserria konfiskatu zieten eta diru guztia ere kendu zieten (billete guztiak erre zizkieten). Ondoren, etxe gabe geraturik, Gueñesera joan ziren bizitzera.
Cipriano zigor-espetxera kondetu zuten ("condenado por adhesión a la rebelión") eta 1938an espetxeratu zuten El Duesoko Espetxe Kolonian, El Puerto de Santa Mariako Espetxe Zentralean, non Juan de Ajuriaguerrarekin, bere lankide eta lagunarekin, eta baita Jesús María de Leizaolarekin ere.

## Familia

Cipriano Isusi Maria Llagunorekin ezkondu zen. Arturo Alcoceba, euskal aktibista politikoa, eta Paquita Alcoceba, euskal politikari eta ekintzailea, ditu biloba.

## Erreferentziak

* ↑ «Cipriano Isusi Alday | Todos los Nombres» www.todoslosnombres.org (Noiz kontsultatua: 2021-01-20).
* ↑ (Gaztelaniaz) haitzgorri. (2018-07-15). «632 presos de Bizkaia en el “El Puerto de Santa María”, Cádiz» ERREPUBLIKA PLAZA (Noiz kontsultatua: 2021-01-20).
* ↑ «Euskal Memoria:-Euskal Memoriako blogak» www.euskalmemoria.eus (Noiz kontsultatua: 2021-02-08).
* ↑ (Gaztelaniaz) «Barrio de Castaños, Galdames» Ezagutu Barakaldo 2009-03-21 (Noiz kontsultatua: 2021-02-08).
* Datuak: Q80693215
# Cipó (Bahia)

Cipó Brasilgo udalerri bat da, Bahiako estatuan kokatua. 17.230 biztanle ditu 155,718 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762353
* Multimedia: Cipó (Bahia) / Q1762353
# Cipriano Agirrezabal

Cipriano Agirrezabal Gallastegi, (Arriandi, 1922ko irailaren 28a - Durango, 2001eko apirilaren 30a) euskal txirrindularia izan zen, 1941 eta 1950 artean profesionala izan zena. 24 garaipen baino gehiago lortu zituen.
Anaia Julian txirrindularia ere bazen.

## Ibilbidea

Bitan hartu zuen parte Espainiako Vueltan: 1946an eta 1947an hain zuzen ere. Lehendabizikoan 12. postuan sailkatu zuen eta bigarrenean etapa bi lortu zituen.

## Palmaresa

| 1941 Errekaortu Ugao 2. Altsasuko Sarian 1942 Sestao Zornotzako Zirkuitua 2. Bizkaiko Sari Nagusian 1943 Begoñako Zirkuitua Trapagaran Iurreta 1944 Loinaz Proba 2. Bizkaiko Sari Nagusian 5. Levanteko Itzulian | 1945 Getxoko Zirkuitua Laredo Santoñako Itzulia 3. Pascuas Sari Nagusian 1946 Getxoko Zirkuitua Zaragozako Sari Nagusia 1947 Espainiako Vuelta: etapa bi 1948 Bilboko Sari Nagusia 1949 Durangaldeako Zirkuitua (Iurreta) Burgos (Florian Inclan Saria) Torrelavegako Zirkuitua 2. Loinaz Proban 1950 Durangoko Sari Nagusia |

## Emaitzak lasterketa nagusietan

| Lasterketa | 1941 | 1942 | 1943 | 1944 | 1945 | 1946 | 1947 | 1948 | 1949 | 1950 |
| Italiako Giroa | - | - | - | - | - | - | - | - | - | - |
| Frantziako Tourra | - | - | - | - | - | - | - | - | - | - |
| Espainiako Vuelta | - | - | X | X | - | 12. | Utzi | - | X | - |
| Txirrindularitzako Munduko Txapelketak | - | - | - | - | - | - | - | - | - | - |

## Taldeak

* Independente (1939-1946)
* Dalton Auto (1947)
* Independente (1948-1950)

## Erreferentziak

* ↑ Urtekaria: Cipriano Agirrezabal
* ↑ El sitio de ciclismo

## Kanpo estekak

Cipriano Agirrezabal - ProCyclingStats
* Datuak: Q8346341
# Chevières

Chevières Frantziako udalerri bat da Ardenak departamenduan dagoena, Ekialde Handia eskualdean. 2013an 51 biztanle zituen.

## Demografia
### Biztanleria

2007an Chevières udalerrian erroldatutako biztanleak 51 ziren. Familiak 24 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren, 4 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 37 etxebizitza zeuden, 23 familiaren etxebizitza nagusia ziren, 12 bigarren erresidentzia ziren eta 2 hutsik zeuden. 35 etxeak ziren eta 1apartamentu bat zen. 23 etxebizitza nagusietatik 19 bere jabearen bizilekua ziren eta 4 alokairuan okupaturik zeuden; 5 etxek hitu gela zituzten, 4 etxek lau zituzten eta 14 etxek bost zituzten. 13 etxek euren parking plaza propioa zuten azpian. 12 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chevières udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 0 |
| 4 | 65-69 | 0 |
| 4 | 60-64 | 4 |
| 4 | 55-59 | 0 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 16 aktiboak ziren eta 17 inaktiboak ziren. 16 pertsona aktiboetatik 12 lanean zeuden (10 gizon eta 2 emakume) eta 4 langabezian zeuden (2 gizon eta 2 emakume). 17 pertsona inaktiboetatik 6 erretiraturik zeuden, 5 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra administrazio publikoko enpresa batena zen.

## Hezkuntza eta osasun ekipamenduak

2009an zegoen osasun-ekipamendu bakarra anbulantzia zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1021716
* Multimedia: Chevières / Q1021716
# Chevreau uhartea

Chevreau uhartea, Frantzialko itsasoaz haratagoko Saint Barthelemy kolektibitateko uharte bat da, Karibe itsasoan.
# Cheviré zubia

Cheviré zubia edo Cheviré biaduktua (frantsesez Pont de Cheviré edo viaduc de Cheviré) Frantziako Loira Atlantikoa departamentuko Nantes hiriaren kanpoaldean dagoen zubi bat da. Loira ibaia zeharkatzen du, bere garaiera handiena 52 metro eta luzera 1.563 metro direlarik. 1986 eta 1990 bitartean eraiki zen, azkenik 1991ko apirilaren 27an inauguratu zelarik. Philippe Fraleu frantziar arkitektoak proiektatu zuen.

## Iruditegia

* Cheviré zubia
* Cheviré zubia
* Zubia

## Kanpo estekak

* Datuak: Q860555
* Multimedia: Pont de Cheviré / Q860555
# Chevkinita-(Ce)

Chevkinita-(Ce) silikato motako minerala da eta chevkinite subtaldearen kidea da.

## Ezaugarriak

Chevkinita-(Ce) silikato mineralaren formula kimikoa hau da: ${\ce {(Ce,La,Ca,Th)4(Fe^{2+},Mg)(Fe^{2+},Ti,Fe^{3+})2(Ti,Fe^{3+})2(Si2O7)2O8}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Chevkinite-(Ce): Mineral information, data and localities.» www.mindat.org (Noiz kontsultatua: 12-05-2019).
# Chevreaux

Chevreaux Frantziako udalerria da, Jura departamenduan dagoena, Borgoina-Franche-Comté eskualdean. 2013an 147 biztanle zituen.

## Demografia
### Biztanleria

2007an Chevreaux udalerrian erroldatutako biztanleak 147 ziren. Familiak 57 ziren, horien artean 23 pertsona bakarrekoak ziren (15 bakarrik bizi ziren gizonak eta 8 bakarrik bizi ziren emakumeak), 19 seme-alabarik gabeko familiak ziren eta 15 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 75 etxebizitza zeuden, 61 familiaren etxebizitza nagusia ziren, 13 bigarren erresidentzia ziren eta 1 hutsik zegoen. 75 etxeak ziren eta 1apartamentu bat zen. 61 etxebizitza nagusietatik 51 bere jabearen bizilekua ziren, 10 alokairuan okupaturik zeuden eta 1 doan lagata zegoen; 1ek gela bat zuen, 4 etxek bi zituzten, 17 etxek hiru zituzten, 16 etxek lau zituzten eta 23 etxek bost zituzten. 56 etxek euren parking plaza propioa zuten azpian. 31 etxetan ibilgailu bat zegoen eta 24 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Chevreaux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 4 |
| 0 | 80-84 | 4 |
| 0 | 75-79 | 8 |
| 0 | 70-74 | 8 |
| 8 | 65-69 | 8 |
| 8 | 60-64 | 4 |
| 8 | 55-59 | 4 |
| 4 | 50-54 | 4 |
| 0 | 45-49 | 4 |
| 16 | 40-44 | 4 |
| 4 | 35-39 | 12 |
| 0 | 30-34 | 4 |
| 4 | 25-29 | 8 |
| 4 | 20-24 | 0 |
| 8 | 15-19 | 0 |
| 8 | 10-14 | 4 |
| 12 | 5-9 | 12 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 80 ziren, horien artean 55 aktiboak ziren eta 25 inaktiboak ziren. 55 pertsona aktiboetatik 54 lanean zeuden (31 gizon eta 23 emakume) eta 1 langabezian (1 emakume eta 1 emakume). 25 pertsona inaktiboetatik 10 erretiraturik zeuden, 6 ikasten zeuden eta 9 "bestelako inaktibo" gisa sailkaturik zeuden.

### Diru sarrerak

2009an Chevreaux udalerrian 63 unitate fiskal zeuden, 138 pertsonek osaturik. Pertsona bakoitzeko diru-sarrera fiskalaren mediana urteko 16.838 euro zen.

### Ekonomia jarduerak

2000. urtean Chevreaux udalerrian 12 nekazaritza-ustiategi zeuden, 208 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q305251
* Multimedia: Chevreaux / Q305251
# Cheviot (Ohio)

Cheviot Ohioko hiri bat da. Hamilton konderrian kokatua dago. 2010ean 8.375 biztanle zituen, 3,02 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q2201160
* Multimedia: Cheviot, Ohio / Q2201160
# Charles Gleyre

Marc Gabriel Charles Gleyre (Chevilly, 1806ko maiatzaren 2a - Paris, 1874ko maiatzaren 5a) suitzar margolaria izan zen.
Umetan umezurtz geratu eta Lyonera joan zen osaba batekin bizitzera. Han hasi zituen arte-ikasketak, eta Parisko Arte Ederren Eskolan, Suitzan eta Italian jarraitu zuen. Italian Horace Vernet ezagutu zuen, John Lowell Jr. bidaiari estatubatuarra gomendatu ziona. Lowellekin Ekialdeko Mediterraneoa zeharkatu zuen eszena etnografikoak marraztuz.
1843an estudio bat ireki zuen Parisen eta bertan George du Maurier, Claude Monet, Pierre-Auguste Renoir, Louis-Frederic Schützenberger, Alfred Sisley, Auguste Toulmouche eta James Abbott McNeill Whistler margolariak izan zituen ikasle. Ikerketak liberalen bilera politikoetarako ere balio izan zuen.

## Iruditegia

* Cléonis et Cydippe, 1843
* La Danse des bacchantes, 1849
* Safo, 1867
* Illusions perdues, 1865-1867

## Kanpo estekak

* Datuak: Q452119
* Multimedia: Charles Gleyre / Q452119
# Charles Glover Barkla

Charles Glover Barkla (Widnes, Lancashire, 1877ko ekainaren 7a - Edinburgh, 1944ko urriaren 23a) britainiar fisikaria izan zen. 1917ko Fisikako Nobel Saria jaso zuen bere x izpien gaineko lanagatik.
* Datuak: Q160522
* Multimedia: Charles Glover Barkla / Q160522
# Charles Gwathmey

Charles Gwathmey (Charlotte, Ipar Carolina, 1938ko ekainaren 19a - New York, 2009ko abuztuaren 3a) estatubatuar arkitektoa izan zen.
Arkitektura-ikasketak egin zituen Pennsylvaniako Unibertsitatean (1956-1959) eta Yaleko Unibertsitatean (1962an). Frantzian ikasketak sakondu ondoren, irakasle gisa hasi zen lanean 1964an, Yale, Princeton, Harvard eta Columbiako unibertsitateetan, hitzaldiak emateaz eta arkitektura-lehiaketetan parte hartzeaz gainera. Gwathmey-Siegel Architects konpainia sortu zuen 1966an, Robert Siegelekin batera. Arazo eta premia batzuen azken erantzun gisa proposatzen zuten biek arkitektura: bezeroaren beharrak, eraikuntzaren funtzioa eta abar hartu behar zirela kontuan. 1970ean, Arnold W. Brunner arkitektura saria jasotzen zuen arkitekto gazteena bihurtu zen. Lan nagusiak hauek dira: Tolan etxea (1971, Long Island, New York), Cogan etxea (1972, East Hampton, New York), Perinton egoitza (1975, Rochestertik hurbil), Disney World Convention Center (1991, Orlando, Florida) eta Solomon R. Guggenheim Museoaren zabaltze- eta berritze-lanak (1992, New York).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q177256
* Multimedia: Charles Gwathmey / Q177256
# Charles H. Townes

Charles Hard Townes (Greenville, Hego Carolina, AEB, 1915eko uztailaren 28a - Oakland, Kalifornia, AEB, 2015eko urtarrilaren 27a) Estatu Batuetako fisikaria izan zen.

## Biografia

1964an, Fisikako Nobel saria eskuratu zuen, Sobietar Batasuneko Nikolai Basov eta Aleksandr Prokhorov fisikariekin batera, bai kuantuen elektronikari buruz egindako ikerketengatik eta baita ikerketa horien bidez maserra asmatzeagatik ere.
1939an, Bell Telephone Laboratories konpainian hasi zen lanean teknikari gisa, eta han aritu zen, harik eta 1948an Columbiako Unibertsitateko Fisika Saileko irakasle izendatu zuten arte. 1953an, unibertsitate hartan zela eta ikerkuntza handien ondorioz, maserra asmatu zuen. 1959tik 1961era, Washington hiriko Institute for Defense Analyses erakundeko zuzendariordea eta ikerketa-zuzendaria izan zen. 1961ean, Massachusetts Institute of Technology (MIT) institutuko fisika-irakasle hautatu zuten. 1967an, Kaliforniako Berkeley Unibertsitatera joan zen, eta espazioan, izarrartean, molekula konplexuak aztertzeko ikerkuntza baten zuzendaritza hartu zuen bere gain. Nobel sariaz gainera, beste sari ugari jaso ditu, hala nola NASAren Zerbitzu Publiko Gailenaren Domina (1969) eta Neils Bohr Nazioarteko Urrezko Domina (1979).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q184566
* Multimedia: Charles Townes / Q184566